text: Prinsesse Benedikte opfylder lokale ildsjæles drømme
  06 august 2018 kl. 12.00
  Trampoliner, luftgeværer og tennisborde var på ønskelisten, da Prinsesse Benedikte delte legater ud for i alt 324.404 kroner.
  Dagen stod i ildsjælenes tegn, da Prinsesse Benedikte mandag formiddag delte legater ud til 18 lokale projekter ved legatoverrækkelsen i I.P. Nielsen Fonden på Restaurant Bind i Kruså.
  Prinsesse Benedikte: "Det er altid en stor glæde, fordi det er til foreninger, som brænder for deres medlemmer."
  Formanden for fondsbestyrelsen, Anna Margrethe Ikast, indledte pengeregnen med en kort tale, og derefter sagde prinsesse Benedikte et par ord, inden hun overrakte legater til de glade modtagere.
  - Det er altid en stor glæde, fordi det er til foreninger, som brænder for deres medlemmer. De vil alle gerne gøre en forskel og hjælpe børn og unge, og med legaterne har de mulighed for at give et ekstra skub, hvor der er brug for det, fortæller Prinsesse Benedikte til TV SYD.
  En af modtagerne var Sønderborg Handicap Idræt. Her glæder formand, Flemming Egedal, sig over den økonomiske støtte.
  - Det er os en stor ære, og vi er uendeligt glade for det, siger Flemming Egedal til TV SYD.
  Legatet på 29.000 kroner skal bruges til to nye luftgeværer, der er lavet i lette og justerbare materialer, så børn i alle aldre kan være med.  
  I alt blev der uddelt 324.404 kroner til i alt 18 forskellige modtagere. 
  Efter legatoverrækkelsen spillede Sønderborg Musikskole nogle numre, og det var muligt for de indbudte at nyde et glas mousserende vin og kanapeer.
  H. K. H. Prinsesse Benedikte er protektor for fonden, der støtter projekter med fokus på oplevelser og læring for børn og unge i Sønderjylland.
  Her er modtagerne af I.P. Nielsen Fondens legater
  WSK KampkunstcenterKr. 10.000,-Indkøb af træningsudstyr                                                      Gråsten SpejderneKr. 25.000,-Indkøb af klatreudstyr                                                              Bov IF e-SportKr. 10.000,-Etablering af spilleplads                                                          Broager Bordtennis KlubKr. 13.000,-Indkøb af borde                                                                         HUI GymnastikKr. 10.250,-Indkøb af børnetrampolin                                                    House of ScienceKr. 28.000,-Igangsættelse af nyt fritidstilbud                                           Det Danske SpejderkorpsKr. 25.000,-Indkøb af spejdergrej                                                                Støtteforeningen for Hjordkærs Børn og UngeKr. 18.000,-Indkøb af tennisborde m.v.                                                      Det Lille TeaterKr. 30.000,-Indkøb af ny scene                                                                    Sønderborg GardenKr. 25.000,-Indkøb af nye instrumenter                                                       Bylderup- og Omegns GymnastikforeningKr. 11.879,-Indkøb af tilløbskile og tilbageløbsbane                              Vojens SkøjteklubKr. 22.750,-Indkøb af hjelme og rotationsplade                                 Haderslev Domkirkes PigekorKr. 15.000,-Nye overdele til kordragter                                                       Brydeklubben AlsiaKr. 15.000,-Indkøb af kampure til træning og stævner                           Sønderborg Handicap IdrætKr. 29.000,-Indkøb af luftgevær                                                                       Svenstrup GymnastikudvalgKr. 4.372,-Indkøb af bevægelsescylindre                                                      Haderslev IdrætsforeningKr. 10.000,-Indkøb af dækken til kuglestødning                                           Lysabild gymnastik og AtletikKr. 22.153,-Indkøb af Airtrack til børnegymnastik
  
  